CELEX: C2007/183/47
Language: et
Date: 2007-08-04 00:00:00
Title: Kohtuasi C-293/07: 18. juunil 2007 esitatud hagi — Euroopa Ühenduste Komisjon versus Kreeka Vabariik

4.8.2007   
            
            
               ET
            
            
               Euroopa Liidu Teataja
            
            
               C 183/27
            
         18. juunil 2007 esitatud hagi — Euroopa Ühenduste Komisjon versus Kreeka Vabariik
   (Kohtuasi C-293/07)
   (2007/C 183/47)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Konstantinidis ja D. Recchia)
   
      Kostja: Kreeka Vabariik
   Hageja nõuded
   
               —
            
            
               Tuvastada, et kuna Kreeka Vabariik ei ole erikaitsealana määratud alade säästliku majandamise ja tõhusa kaitse tagamise eesmärgil võtnud kõiki vajalikke meetmeid tervikliku, spetsiifilise ja täieliku õigussüsteemi loomiseks ja kohaldamiseks lähtuvalt nõukogu 2. aprilli 1979. aasta direktiivis 79/409/EMÜ loodusliku linnustiku kaitse kohta (1) sätestatud kaitse-eesmärkidest, siis on Kreeka Vabariik rikkunud kohustusi, mis tulenevad selle direktiivi artikli 4 lõigetest 1 ja 2 koostoimes artikli 4 lõike 4 esimese taandega, mida on muudetud nõukogu 21. mai 1992. aasta direktiiviga 92/43/EMÜ looduslike elupaikade ning loodusliku loomastiku ja taimestiku kaitse kohta artikli 6 lõigetega 2-4;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Komisjon väidab mitmetele kaebustele, parlamendi järelpärimistele ja petitsioonidele tuginedes, et Kreeka Vabariik ei ole nõuetekohaselt kohaldanud direktiivi 79/409/EMÜ sätteid, mis näevad ette meetmete võtmise lindude elupaikade säilitamiseks ja nende saastamise või kahjustamise vältimiseks.
   Komisjoni hinnangul seisneb direktiivi rikkumine selles, et erikaitsealad ei ole kaitstud kui ka selles, et esineb tegevusi, mis võivad erikaitsealade terviklikkust kahjustada ja mõjuda negatiivselt nii erikaitsealade kui nende liikide, kelle jaoks need alad on määratud, säilitamise eesmärkidele.
   Kreeka ametiasutuste argumendi selle kohta, et kehtiv õiguslik raamistik tagab rahuldaval viisil kõikide looduslike linnuliikide ja nende vastavate elupaikade kaitse, on komisjon ümber lükanud ning väidab, et kõnealune raamistik ei ole kõikide erikaitsealade kaitsmiseks spetsiifiline ja tõhus.
   
      (1)  EÜT L 103, 25.4.1979, lk 1; ELT eriväljaanne 15/01, lk 98.